DA Den Europæiske Unions Tidende L 37/30

Berigtigelse til Kommissionens forordning (EF) nr. 710/2009 af 5. august 2009 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007, for så vidt angår fastsættelse af gennemførelsesbestemmelser for økologisk produktion af akvakulturdyr og tang

( Den Europæiske Unions Tidende L 204 af 6. august 2009 )

Side 18, artikel 1, nr. 2), litra b), i teksten vedrørende litra l):

I stedet for:

»l) »klækkeri«: anlæg til avl, udklækning og opdræt i de første livsstadier af akvakulturdyr, finnefisk og især skaldyr«

læses:

»l) »klækkeri«: anlæg til avl, udklækning og opdræt i de første livsstadier af akvakulturdyr, især finnefisk og skaldyr«.

Side 19, artikel 1, nr. 3), i teksten vedrørende kapitel 1a, artikel 6b, stk. 4, andet afsnit, første punktum:

I stedet for:

»Planen skal ajourføres årligt og indeholde detaljerede oplysninger om virkningerne af produktionen, den miljøovervågning, der skal gennemføres, og en liste over de foranstaltninger, der skal træffes for at minimere den negative indvirkning på det omgivende vand- og landmiljø, herunder i givet fald oplysninger om næringsstofudledningen i miljøet pr. produktionscyklus eller pr. år.«

læses:

»Planen skal ajourføres årligt og indeholde detaljerede oplysninger om miljøpåvirkningerne af produktionen, den miljøovervågning, der skal gennemføres, og en liste over de foranstaltninger, der skal træffes for at minimere den negative indvirkning på det omgivende vand- og landmiljø, herunder i givet fald oplysninger om næringsstofudledningen i miljøet pr. produktionscyklus eller pr. år.«

Side 19, artikel 1, nr. 3), i teksten vedrørende kapitel 1a, artikel 6e, stk. 1:

I stedet for:

»1. Foulingorganismer må kun fjernes mekanisk eller ved håndkraft og skal så vidt muligt sættes ud igen i en vis afstand fra produktionsstedet.«

læses:

»1. Foulingorganismer må kun fjernes mekanisk eller ved håndkraft og skal, hvor det er relevant, sættes ud igen i en vis afstand fra produktionsstedet.«

Side 20, artikel 1, nr. 5), i teksten vedrørende kapitel 2a, afdeling 1, artikel 25b, stk. 2:

I stedet for:

»2. De beskyttelsesforanstaltninger og forebyggende foranstaltninger, der træffes i henhold til Rådets direktiv 92/43/EØF (*) og i henhold til nationale bestemmelser, skal anføres i planen for bæredygtig forvaltning.«

læses:

»2. De beskyttelsesforanstaltninger og forebyggende foranstaltninger mod prædatorer, der træffes i henhold til Rådets direktiv 92/43/EØF (*) og i henhold til nationale bestemmelser, skal anføres i planen for bæredygtig forvaltning.«

Side 20, artikel 1, nr. 5), i teksten vedrørende kapitel 2a, afdeling 1, artikel 25b, stk. 4, første punktum:

I stedet for:

»4. Foregår produktionen af akvakulturdyr i fiskedamme, tanke og raceways, skal brugene være udstyret med enten naturlige filterbunde, bundfældningsbassiner, biologiske filtre eller mekaniske filtre, der opsamler de udledte næringsstoffer, eller der skal anvendes tang og/eller dyr (bløddyr og alger), som bidrager til at forbedre afløbsvandets kvalitet. Afløbsvandet skal overvåges regelmæssigt, hvor det er relevant.«

læses:

»4. Foregår produktionen af akvakulturdyr i fiskedamme, tanke og raceways, skal brugene være udstyret med enten naturlige filterbunde, bundfældningsbassiner, biologiske filtre eller mekaniske filtre, der opsamler affaldsnæringsstoffer, eller der skal anvendes tang og/eller dyr (bløddyr og alger), som bidrager til at forbedre afløbsvandets kvalitet. Afløbsvandet skal overvåges regelmæssigt, hvor det er relevant.«

Side 21, artikel 1, nr. 5), i teksten vedrørende kapitel 2a, afdeling 3, artikel 25g, stk. 3, litra b):

I stedet for:

»b) konstrueres således, at de kan modstå eksponeringen fra det omgivende driftsmiljø.«

læses:

»b) konstrueres og vedligeholdes således, at de kan modstå eksponeringen fra det omgivende driftsmiljø.«

Side 22, artikel 1, nr. 5), i teksten vedrørende kapitel 2a, afdeling 3, artikel 25h, stk. 1, tredje punktum:

I stedet for:

»Sortering begrænses til et minimum eller foretages for at sikre fiskenes velfærd.«

læses:

»Sortering begrænses til et minimum og til, hvad der er nødvendigt for at sikre fiskenes velfærd.«

Side 23, artikel 1, nr. 5), i teksten vedrørende kapitel 2a, afdeling 5, artikel 25l, stk. 3:

I stedet for:

»3. Hvis det naturligt forekommende foder suppleres i henhold til stk. 2, må foderrationen til de arter, der er omhandlet i del 7, og gulhalet hajmalle (Pangasius sp.), som er omhandlet i del 9, højst indeholde 10 % fiskemel eller fiskeolie fra bæredygtigt fiskeri.«

læses:

»3. Hvis det naturligt forekommende foder suppleres i henhold til stk. 2, må foderrationen til de arter, der er omhandlet i del 7, og malle (Pangasius sp.), som er omhandlet i del 9, højst indeholde 10 % fiskemel eller fiskeolie fra bæredygtigt fiskeri.«

Side 23, artikel 1, nr. 5), i teksten vedrørende kapitel 2a, afdeling 5, artikel 25m, stk. 1:

I stedet for:

»1. I økologisk akvakultur er det kun tilladt at anvende de foderstoffer af animalsk og vegetabilsk oprindelse, der er opført i bilag V.«

læses:

»1. I økologisk akvakultur er det kun tilladt at anvende de foderstoffer af animalsk og mineralsk oprindelse, der er opført i bilag V.«

Side 23, artikel 1, nr. 5), i teksten vedrørende kapitel 2a, afdeling 6, artikel 25n, stk. 1, andet punktum:

I stedet for:

»Det er også tilladt at opdrætte toskallede bløddyr sammen med vandsnegle, som f.eks. Littorina littorea, i polykultur.«

læses:

»Det er også tilladt at opdrætte toskallede bløddyr sammen med vandsnegle, som f.eks. strandsnegle, i polykultur.«

Side 23, artikel 1, nr. 5), i teksten vedrørende kapitel 2a, afdeling 6, artikel 25o, stk. 2:

I stedet for:

»2. Er der tale om stillehavsøsters (Crassostrea gigas), anvendes der yngel, der er avlet selektivt for at reducere muligheden for, at dyrene gyder i naturen.«

læses:

»2. Er der tale om stillehavsøsters (Crassostrea gigas), skal der fortrinsvis anvendes yngel, der er avlet selektivt for at reducere muligheden for, at dyrene gyder i naturen.«

Side 24, artikel 1, nr. 5), i teksten vedrørende kapitel 2a, afdeling 6, artikel 25q, stk. 2, andet punktum:

I stedet for:

»Den minimale indvirkning på miljøet skal kunne dokumenteres ved hjælp af en undersøgelse af og rapport over driftslokaliteten, som den erhvervsdrivende skal forelægge for kontrolorganet og kontrolmyndigheden.«

læses:

»Den minimale indvirkning på miljøet skal kunne dokumenteres ved hjælp af en undersøgelse af og rapport over driftslokaliteten, som den erhvervsdrivende skal forelægge for kontrolorganet eller kontrolmyndigheden.«

Side. 24, artikel 1, nr. 5), i teksten vedrørende kapitel 2a, afdeling 7, artikel 25s, stk. 1:

I stedet for:

»1. Dyresundhedsforvaltningsplanen, jf. artikel 9 i direktiv 2006/88/EF, skal indeholde detaljerede oplysninger om biosikkerhedsforanstaltninger og praksis for dyresygdomsforebyggelse, herunder en skriftlig aftale om sundhedsrådgivning, der står i forhold til produktionsenhedens størrelse, indgået med en kvalificeret sundhedstjeneste for akvakulturdyr, der skal aflægge besøg på bruget mindst én gang årligt og mindst to gange årligt, hvis der er tale om toskallede bløddyr.«

læses:

»1. Dyresundhedsforvaltningsplanen, jf. artikel 9 i direktiv 2006/88/EF, skal indeholde detaljerede oplysninger om biosikkerhedsforanstaltninger og praksis for dyresygdomsforebyggelse, herunder en skriftlig aftale om sundhedsrådgivning, der står i forhold til produktionsenhedens størrelse, indgået med en kvalificeret sundhedstjeneste for akvakulturdyr, der skal aflægge besøg på bruget mindst én gang årligt og mindst hvert andet år, hvis der er tale om toskallede bløddyr.«

Side 24, artikel 1, nr. 5), i teksten vedrørende kapitel 2a, afdeling 7, artikel 25s, stk. 6:

I stedet for:

»6. Hvad angår biologisk bekæmpelse af ektoparasitter, skal det først og fremmest tilstræbes at anvende renere fisk.«

læses:

»6. Hvad angår biologisk bekæmpelse af ektoparasitter, skal det først og fremmest tilstræbes at anvende pudsefisk.«

Side 26, artikel 1, nr. 15), i teksten vedrørende kapitel 3a, artikel 79a, indledningen:

I stedet for:

»Når de særlige kontrolforanstaltninger for produktion akvakulturdyr iværksættes, skal den fuldstændige beskrivelse af enheden, jf. artikel 63, stk. 1, litra a), omfatte:«

læses:

»Når de særlige kontrolforanstaltninger for produktion af akvakulturdyr iværksættes, skal den fuldstændige beskrivelse af enheden, jf. artikel 63, stk. 1, litra a), omfatte:«.

Side 28, bilaget, nr. 4), litra a):

I stedet for:

»a) Titlen affattes således: »Tilsætningsstoffer til foderstoffer og visse produkter, der anvendes i foderstoffer, jf. artikel 22, stk. 4, og artikel 25m, stk.« «

læses:

»a) Titlen affattes således: »Tilsætningsstoffer til foderstoffer og visse produkter, der anvendes i foderstoffer, jf. artikel 22, stk. 4, og artikel 25m, stk. 2« «.

Side 29, bilaget, nr. 4), litra c), nr. ii), i teksten vedrørende litra e):

I stedet for:

» »e) Emulgatorer og stabilisatorer: Lecithin, økologisk produceret (må kun anvendes i foder til akvakultur)« «

læses:

» »e) Emulgatorer og stabilisatorer: Lecithin, fra økologiske råmaterialer (må kun anvendes i foder til akvakultur)« «.

Side 30, bilaget, nr. 6, litra b), i teksten i tabellen, sjette kolonne:

I stedet for:

»Krebsdyr (2)«

læses:

»Krebsdyr og bløddyr (2)«.